**Informācija medijiem**

**2018. gada 13. martā**

**Aizvadīts skolēnu mācību uzņēmumu pasākums “CITS BAZĀRS”. Starp labākajiem — mājlietu, pārtikas preču un inovatīvu drošības risinājumu ražotāji**

**Aizvadītajā nedēļas nogalē notikušajā Latvijas lielākās izglītības biedrības *Junior Achievement Latvija* (*JA Latvija*) un LIAA projekta “Inovāciju motivācijas programma” ietvaros īstenotajā** **skolēnu mācību uzņēmumu (SMU) pasākumā “Cits Bazārs” starp 270 SMU no visas Latvijas noskaidroti veiksmīgākie un perspektīvākie dažādās kategorijās — labākais stends, inovatīvākā biznesa ideja, labākā pārdošanas komanda, sociāli atbildīgākais uzņēmums, aktīvākais uzņēmums sociālajos medijos, kā arī komerciālākais un zināšanās balstīts produkts.**

***Junior Achievement Latvija* valdes priekšsēdētājs Jānis Krievāns** stāsta: “Radīt preci vai pakalpojumu patiesībā ir vieglākais skolēnu mācību uzņēmuma uzdevums. Dalība pasākumā, kurā ne tikai jāspēj sava prece prezentēt un pārdot visdažādākajiem apmeklētājiem, ir daudz lielāks izaicinājums. Īpaši tad, ja līdzās tirgojas vēl 269 uzņēmumi — tā ir sīva konkurence, ar kādu nāksies saskarties arī reālā biznesa vidē. Tā jaunajiem uzņēmējiem ir neaizstājama pieredze. Prieks, ka ar katru gadu dalībnieku kļūst vairāk un preces, ko tie ražo un piedāvā, ir aizvien oriģinālākas un kvalitatīvākas.

No 270 skolēnu mācību uzņēmumiem no **visas Latvijas** labākie vidusskolu un pamatskolu grupā tika apbalvoti septiņās pamata nominācijās. Tāpat pasniegtas 14 simpātiju balvas.

**Nomināciju ieguvēji vidusskolu grupā**

|  |  |  |  |  |
| --- | --- | --- | --- | --- |
| **Nominācija** | **Skola** | **SMU** | **Produkta apraksts** | **Balvu pasniedz** |
| **Labākais stends** | Rīgas Valsts 2. ģimnāzija | Wood is Modern | Oriģināli, moderni, tehnoloģiski attīstīti un praktiski interjera dekori | Domina Shopping |
| Valmieras tehnikums | Unique Latvia  | Dažāda veida pārtikas produkti, kas ražoti no ķirbjiem |
| **Inovatīva biznesa ideja** | Jelgavas Spīdolas ģimnāzija, Jelgavas Tehnoloģiju vidusskola | LockUp | Gudrā slēdzene bez fiziskas atslēgas | Latvijas Investīciju un attīstības aģentūra |
| Rīgas Hanzas vidusskola | TGO Designs | Krūzes ar dizainiem, kas izceļ personas, kas vēsturē iegājušas ar savām avangardiskajām idejām |
| **Labākā pārdošanas komanda** | Rīgas Franču licejs | Peu | Ūdenī šķīstošs ziepju papīrs, kas ir kompakts un ērts papīrs, kas domāts roku mazgāšanai | Tallink |
| Viesītes vidusskola | iungo | Izglītojošas galda spēles par Latviju un Eiropas Savienību |
| **Sociāli atbildīgs SMU** | Rīgas Valsts 3. ģimnāzija | VEF henna | Hennas zīmēšanas uz ādas pakalpojumi | Latvijas valsts meži |
| Liepājas 12. vidusskola | Kidstalatex | Galda spēle bērniem, kuru mērķis ir attīstīt bērnu smalkās mehāniskās prasmes |
| **Uz zināšanām balstīts produkts** | Madonas pilsētas vidusskola | Calmeco | Personalizētas, videi draudzīgākas pildspalvas, gaismas stipruma regulators galda lampām — iBrighter | LR Patentu valde |
| Jelgavas Spīdolas ģimnāzija, Jelgavas Tehnoloģiju vidusskola | LockUp | Gudrā slēdzene bez fiziskas atslēgas |
| **Komerciālākais produkts** | Rīgas Valsts 1. ģimnāzija, Rīgas Valsts 3. ģimnāzija | Fleurs et Chips | Kraukšķīgi dārzeņu un augļu čipsi bez konservantiem un e-vielām | Swedbank |
| **Sociālo mediju aktivitāte** | Rīgas Valsts 1. ģimnāzija, Rīgas Valsts 3. ģimnāzija | Mans rajons | Apģērbs ar uzdrukātām Rīgas apkaimju karšu kontūrām un nosaukumiem | Junior Achievement Latvia |

**Nomināciju ieguvēji pamatskolu grupā**

|  |  |  |  |  |
| --- | --- | --- | --- | --- |
| **Nominācija** | **Skola** | **SMU** | **Produkta apraksts** | **Balvu pasniedz** |
| **Labākais stends** | Jelgavas Spīdolas ģimnāzija | TIMBERLIGHT | Moderna dizaina koka galda, sienas un griestu lampas | Domina Shopping |
| Madonas Valsts ģimnāzija | Našķu Laboratorija | Dabīgas, veselīgas un sātīgas enerģijas uzkodas |
| **Inovatīva biznesa ideja** | Jelgavas Tehnoloģiju vidusskola | KonSoft | Automatizēta un modulārā augu laistīšanas sistēma siltumnīcām vai augiem uz palodzes | Latvijas Investīciju un attīstības aģentūra |
| Jelgavas Tehnoloģiju vidusskola | Aerial-Shelf | Pie sienas piestiprināms plaukts ar slepenu nodalījumu |
| **Labākā pārdošanas komanda** | Jelgavas Spīdolas ģimnāzija | Magic Circle | Noslēpumainais riņķdekorācijas, kas papildinātas ar naktī spīdošiem elementiem | Tallink |
| Bauskas sākumskola | Braiena koka darbnīca | Koka izstrādājumi |
| **Sociāli atbildīgs SMU** | Pāles pamatskola | Kas šajā pusē? | Pārgājieni, aktivitātes, spēles un izzinoši uzdevumi dabā, iepazīstot Pāles pagasta interesantākās vietas un vēsturi | Latvijas valsts meži |
| Jelgavas Spīdolas ģimnāzija | Sapņotāja un Reālists | Paštaisīti lina grāmatu vāki un somu turētāji |
| **Uz zināšanām balstīts produkts** | Jelgavas Tehnoloģiju vidusskola | KonSoft | Automatizēta un modulārā augu laistīšanas sistēma siltumnīcām vai augiem uz palodzes | LR Patentu valde |
| Jelgavas Spīdolas ģimnāzija | ČiekurBlāzma | Čiekuri un skaliņi, kas degot rada zili zaļu liesmas krāsu |
| **Komerciālākais produkts** | Ventspils Valsts 1. ģimnāzija | BVL | Slaims, kas veidots no līmes un ķīmijas | Swedbank |
| **Sociālo mediju aktivitāte** | Ventspils Valsts 1. ģimnāzija | BVL | Slaims, kas veidots no līmes un ķīmijas | Junior Achievement Latvia |

**Simpātiju balvu ieguvēji**

|  |  |  |  |  |
| --- | --- | --- | --- | --- |
| **N.p.k.**  | **Skola** | **SMU** | **Produkta apraksts** | **Balvu pasniedz** |
| **1** | Kuldīgas Centra vidusskola | DSMART | Dažādi dekori, kas ir atbilstoši katriem svētkiem, un arī parasti dekori ikdienai | Rīgas Uzņēmēju biedrība |
| **2** | Jelgavas Spīdolas ģimnāzija | Woodspee | Wooden loudspeaker | RTU Riga Business school |
| **3** | Jaunmārupes pamatskola | Dabas draugi | Koka izstrādājumi | LU Biznesa, ekonomikas un vadības fakultāte |
| **4** | Krotes Kronvalda Ata pamatskola | Jautrie pirkstiņi | Apsveikuma kartiņas, dāvanu kārbiņas un aploksnes, dažādi dekori no papīra, dāvanu maisi | LU Biznesa, ekonomikas un vadības fakultāte |
| **5** | Īslīces vidusskola | Gudrais kamolītis | Austas grāmatzīmes un rokassprādzes, adītas zeķes u. c. | LU Biznesa, ekonomikas un vadības fakultāte |
| **6** | Valmieras tehnikums | Unique Latvia | Dažāda veida pārtikas produkti, kas ražoti no ķirbjiem | SIA Orkla Confectionary & Snacks |
| **7** | Bauskas sākumskola | Braiena koka darbnīca | Koka izstrādājumi | Latvijas valsts meži |
| **8** | Rīgas Teikas vidusskola | Unison’s | Unikāla dizaina sienas pulksteņi, kuros atspoguļota Latvijas tematika | Rīgas Domes IKSD |
| **9** | Rīgas Valsts 1. ģimnāzija | MIR | Apģērbs ar oriģinālu dizainu | Rīgas Domes IKSD |
| **10** | Rīgas Valsts 3. ģimnāzija | Spīdi, Latvija! | Patriotiska stila atstarotāji, kas veidoti no filca, produktā dominē Latvijas karoga krāsas | Rīgas Domes IKSD |
| **11** | Īslīces vidusskola | Gudrais kamolītis | Austas grāmatzīmes un rokassprādzes, adītas zeķes u. c. | Rīgas Domes IKSD |
| **12** | Jelgavas 4. vidusskola | Wood&Flower | Dizaina vāze, kas sastāv no izturīga, speciāli apstrādāta masīvkoka kā osis, laboratorijas traukiem-mēģenēm un metāla balstiem | JA Latvia Alumni klubs |
| **13** | Jelgavas Spīdolas ģimnāzija | CV Productions | Video CV filmēšanas pakalpojumi | Banku augstskola |
| **14** | Madonas pilsētas vidusskola | Calmeco | Personalizētas, videi draudzīgākas pildspalvas, gaismas stipruma regulators galda lampām — iBrighter | Biznesa augstskola Turība |

Dalībnieku fotogrāfijas no “CITS BAZĀRS” pavasarī apskatāmas šeit: [https://www.flickr.com/photos/140015285@N07/albums/72157666655011378](https://www.flickr.com/photos/140015285%40N07/albums/72157666655011378)

CITS BAZĀRS tiek īstenots LIAA projekta“Inovāciju motivācijas programma” ietvaros, ko līdzfinansē Eiropas Reģionālās attīstības fonds un Eiropas Savienība.

“CITS BAZĀRS” atbalsta *Swedbank*, Rīgas dome un *Domina Shopping*, informatīvie atbalstītāji — *inbox.lv*, tiešsaistes sociālā tīmekļa vietne *draugiem.lv*, kā arī izdevniecība *Dienas Mediji.*

***JA Latvija* Skolēnu mācību uzņēmumuprogrammu**

Skolēnu mācību uzņēmumu programma(SMU) ir īpaši 4.–12. klašu skolēniem veidota mācību metode. Skolēniem tā ir iespēja, praktiski darbojoties, apgūt sava uzņēmuma izveides un vadīšanas prasmes, radīt produktus un piedāvāt tos saviem potenciālajiem klientiem. Vidēji 22 % programmas absolventu ir jau iesaistījušies uzņēmējdarbībā.

Latvijas Republikas Izglītības un zinātnes ministrija ir atzinusi šo mācību metodi un rekomendē to izglītības iestādēm kā uzņēmējspēju attīstošu un pilnveidojošu mācību metodi. SMU nav juridiska statusa — tos Latvijā pārstāv tikai *JA Latvija*, kas ir *Junior Achievement Worldwide*programmu licences īpašniece. Šī licence ietver arī Skolēnu mācību uzņēmumu programmu.

2017./2018. mācību gadā *JA Latvija* ir reģistrējusi gandrīz 1200 SMU, kas ir labākais rādītājs *JA Latvija* pastāvēšanas laikā.

**Par *JA Latvija***

*JA Latvija* ir Latvijas lielākā izglītības organizācija ar sabiedriskā labuma organizācijas statusu un praktiskās biznesa izglītības eksperts Latvijas skolās. *JA Latvija* ir viens no 37 *Junior Achievement Europe* un viens no 123 *Junior Achievement Worldwide®* tīkla biedriem kopš 1991. gada.

Eiropas Komisija atzinusi *JA Latvija* par vienīgo pozitīvo iniciatīvu Latvijā, kas ilgtermiņā un metodiski nodrošina jauniešiem uzņēmējdarbības izglītību.

*JA Latvija* katru gadu nodrošina Eiropā aprobētu un Latvijas vajadzībām pielāgotu praktiskās biznesa izglītības programmu pieejamību aptuveni 100 000 skolēniem visā Latvijā, visos izglītības līmeņos:

* Finanšu pratības ABC — sociālo zinību priekšmeta mācību un metodiskie materiāli 1.–9. klasei.
* Karjeras izglītības programma ĒNU DIENA 1.–12. klasei.
* Skolēnu mācību uzņēmumu programma 4.–12. klasei.
* Līderu programma 10.–12. klasei.
* Kvalifikācijas paaugstināšanas un tālākizglītības programmas skolotājiem.

**Papildu informācija:**

Jānis Krievāns

*JA Latvija* valdes priekšsēdētājs

Tālrunis: 26188785

E-pasts: janis@jal.lv

Lāsma Bundiķe

Sabiedrisko attiecību konsultante

MRS grupa *JA Latvija* vārdā

Tālrunis: 29808505

E-pasts: lasma.bundike@mrsgrupa.lv

Seko un uzzini vairāk:

https://www.facebook.com/JALatvia/

<https://twitter.com/JALatvia>

<https://www.instagram.com/JALatvia/>